CELEX: 32006D0501
Language: sk
Date: 2006-07-14 00:00:00
Title: 2006/501/ES: Rozhodnutie Komisie zo  14. júla 2006 , ktorým sa mení a dopĺňa rozhodnutie 2006/264/ES o ochranných opatreniach v súvislosti s pseudomorom hydiny v Rumunsku  [oznámené pod číslom K(2006) 3167]   (Text s významom pre EHP)

20.7.2006   
            
            
               SK
            
            
               Úradný vestník Európskej únie
            
            
               L 198/38
            
         
      ROZHODNUTIE KOMISIE
   
   zo 14. júla 2006,
   ktorým sa mení a dopĺňa rozhodnutie 2006/264/ES o ochranných opatreniach v súvislosti s pseudomorom hydiny v Rumunsku
   [oznámené pod číslom K(2006) 3167]
   (Text s významom pre EHP)
   (2006/501/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
   so zreteľom na smernicu Rady 97/78/EHS z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
   keďže:
   
               (1)
            
            
               Pseudomor hydiny je vysoko nákazlivé vírusové ochorenie postihujúce hydinu a vtáky a existuje riziko, že pôvodca ochorenia by mohol byť prenesený prostredníctvom medzinárodného obchodu so živou hydinou a výrobkami z hydiny.
            
         
               (2)
            
            
               Rozhodnutie Komisie 2006/264/ES z 27. marca 2006 o ochranných opatreniach v súvislosti s pseudomorom hydiny v Rumunsku (3) sa prijalo po vypuknutí pseudomoru hydiny v Rumusku. Podľa tohto rozhodnutia musia členské štáty pozastaviť dovoz živej hydiny, vtákov radu bežce, chovnej a voľne žijúcej pernatej zveri a násadových vajec, čerstvého mäsa a mäsových výrobkov z týchto druhov z určitých oblastí Rumunska.
            
         
               (3)
            
            
               Rumunsko oznámilo Komisii ďalšie vypuknutie pseudomoru hydiny v župe Sălaj, časti rumunského územia, z ktorého dovoz do Spoločenstva nebol pozastavený. Táto župa by sa preto mala doplniť do zoznamu žúp uvedených v prílohe k rozhodnutiu 2006/264/ES.
            
         
               (4)
            
            
               Vzhľadom na súčasnú epidemiologickú situáciu v Rumunsku vo vzťahu k pseudomoru hydiny by mali byť opatrenia stanovené v rozhodnutí 2006/264/ES predĺžené.
            
         
               (5)
            
            
               Rozhodnutie 2006/264/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/264/ES sa mení a dopĺňa takto:
   
               1.
            
            
               V článku 5 sa dátum „31. júla 2006“ nahrádza dátumom „31. decembra 2006“.
            
         
               2.
            
            
               Príloha sa nahrádza textom prílohy k tomuto rozhodnutiu.
            
         Článok 2
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia tieto opatrenia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 14. júla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. EÚ L 95, 4.4.2006, s. 6.
   
      PRÍLOHA
      
         
            „PRÍLOHA
            Časti územia Rumunska uvedené v článkoch 1 a 2:
            
                         
                     
                     
                        župa Arges
                     
                  
                         
                     
                     
                        župa Brasov
                     
                  
                         
                     
                     
                        župa Bucharest
                     
                  
                         
                     
                     
                        župa Braila
                     
                  
                         
                     
                     
                        župa Buzau
                     
                  
                         
                     
                     
                        župa Caras-Severin
                     
                  
                         
                     
                     
                        župa Calarasi
                     
                  
                         
                     
                     
                        župa Constanta
                     
                  
                         
                     
                     
                        župa Dambovita
                     
                  
                         
                     
                     
                        župa Giurgiu
                     
                  
                         
                     
                     
                        župa Gorj
                     
                  
                         
                     
                     
                        župa Ialomita
                     
                  
                         
                     
                     
                        župa Ilfov
                     
                  
                         
                     
                     
                        župa Mehedinti
                     
                  
                         
                     
                     
                        župa Mures
                     
                  
                         
                     
                     
                        župa Olt
                     
                  
                         
                     
                     
                        župa Prahova
                     
                  
                         
                     
                     
                        župa Sălaj
                     
                  
                         
                     
                     
                        župa Tulcea
                     
                  
                         
                     
                     
                        župa Vaslui
                     
                  
                         
                     
                     
                        župa Valcea
                     
                  
                         
                     
                     
                        župa Vrancea.“